รัฐวิสาหกิจนำส่งรายได้ก.พ.เกินเป้า
สคร.เผยเดือน ก.พ.ปีนี้ รัฐวิสาหกิจส่งรายได้เกินเป้า 1.15 หมื่นล้าน ผลงานสำนักงานสลากฯ และ กฟน.
4 มี.ค. 2560

สคร.เผยเดือน ก.พ.ปีนี้ รัฐวิสาหกิจส่งรายได้เกินเป้า 1.15 หมื่นล้าน ผลงานสำนักงานสลากฯ และ กฟน.นายเอกนิติ นิติทัณฑ์ประภาศ ผู้อำนวยการ สำนักงานคณะกรรมการนโยบายรัฐวิสาหกิจ (สคร.) เปิดเผยว่า จากข้อมูลล่าสุดในเดือน ก.พ. 2560 รัฐวิสาหกิจ สามารถดำเนินงานและมีรายได้นำส่งรัฐรวมทั้งสิ้น 62,564 ล้านบาท จากเป้าหมายที่ตั้งไว้ที่ 5.1 หมื่นล้านบาท คิดเป็นรายได้นำส่งที่เกินเป้า 11,564 ล้านบาท หรือเกินเป้า 22.67%"รายได้ที่นำส่งเกินเป้าหมาย เป็นผลมาจากสำนักงานสลากกินแบ่งรัฐบาล และการไฟฟ้านครหลวง (กฟน.) เป็นสำคัญ" นายเอกนิติ กล่าวทั้งนี้ ที่ผ่านมากระทรวงการคลังได้เปิดเผยยอดจัดเก็บรายได้ 4 เดือนแรกของปีงบประมาณ 2560 (เดือนต.ค. 2559-ม.ค. 2560) สามารถจัดเก็บได้ 7.2 แสนล้านบาท สูงกว่าเป้า1.5 หมื่นล้านบาท หรือ 2.2% เนื่องจากรัฐวิสาหกิจนำส่งรายได้สูงกว่าเป้า 1.4 หมื่นล้านบาท หรือนำส่งรายได้รวม 4.9 หมื่นล้านบาทโดยรัฐวิสาหกิจที่นำส่งรายได้สูงกว่าประมาณการ 5 อันดับแรก ประกอบด้วย การไฟฟ้านครหลวง โรงงานยาสูบ กองทุนวายุภักษ์ การไฟฟ้าฝ่ายผลิตแห่งประเทศไทย และการท่าเรือแห่งประเทศไทย